( 338 ) 



aler à Tours , selon le conseil et advis dudit de Paris , pour faire 

 faire les patrons de terre des sépultures , ainsi qu'il vous a pieu 

 me commander par voz derrenières lettres. Madame, je suis cons- 

 traint avec ledit de Paris de poursuivre toutes ces choses à noz 

 despens. Car le tailleur d'ymaiges de Salins , lequel on vous as- 

 seure d'cstrc plus grant ouvrier cent fois qu'il n'est , n'a voulu 

 venir à Tours avec moy, jasoit ce qu'il en ayt esté pressé par mes- 

 sieurs de vostre conseil de Bourg. Puis a dit qu'il a desja despendu 

 les cent escuz d'errcs que lui furent délivrez par vostre trésorier 

 Vyonnet, du commandement de mesdits sieurs de vostre conseil. 

 D'aultre part , nulz ouvriers d'estime ne veuUent besoigner soubz 

 lui ; ni lui-mesmes n'en sçauroit fmer, pour ce qu'ilz le desdai- 

 gnent et est mauvais paieur. Vous ordonnerez sur le tout ce qu'il 

 vous plaira. Et j'en escripzplus à plain à maislre Loys Barangier, 

 affin de non vous ennuyer de trop longue lettre. 



Madame , plaise à Vostre Excellence m'escripre et ordonner a 

 Tours tout ce qu'il vous plaira que je face en cest affaire. Et en- 

 deraentiers , je le solliciteray de tout mon povoir. Et s'il vous 

 plait ra'envoyer icy quelque ung de vos officiers pour ra'aider en 

 ceste matière et faire marchié des patrons avec maistre Mahieu 

 Coulomb , le grant ouvrier, et iceulx paier , et au surplus en- 

 tendre se on pourroit finer de son nepveu pour aler à Bourg 

 tailler voz ymaiges et faire marchié avec lui ; car c'est le plus 

 soufiisant de deçà les montz après son oncle. Et avec ce il est 

 jeune et portatif. Si me semble que Richard Contault , vostre 

 1ère d'office , seroit bien à ce propice et entendu.. 



Tres-haulte et très-excellente princesse , je prie à Nostre Sei- 

 gneur qu'il vous doint très-bonne vie el longue avec l'accomplis- 

 sement de voz très-nobles désirs. Escript en vostre ville de Dole , 

 le jour Saint-Denis, ix.* d'octobre mil vc et unzc. 



Vostre très-humble et très-obéissant serf 

 et subgect , 



Lemaike , indiciaire. 



